als_Latn dik_Latn nus_Latn
Ju me siguri keni përdorur Ajax për të pastruar shtëpinë tuaj. Tani ju mund ta përdorni atë, për të pastruar llogaritë tuaj të rrjeteve sociale. Firma për pastrimin, ka prodhuar një aplikacion, që quhet Fshirësi Social Ajax, i cili çliron Twitter-in dhe Facebook-un tuaj nga ndjekësit, të cilët nuk bëjnë asgjë tjetër, veçse ju dërgojnë mesazhe elektronike të padëshiruara.
Gjithashtu, mund të pastrojë edhe faqet në Facebook, që ju mund t’i keni bërë ‘Pëlqej’’, por që nuk i pëlqeni më. Sipas Ajax, pasi të përdorni këtë shërbim, llogaritë tuaj sociale do të pastrohen.
Si funksionon? Për Twitter, si fillim shërbimi Ajax vështron të gjithë llogaritë që ju keni ndjekur, apo ato që po ju ndjekin dhe shfaq ato, të cilat mendon se nuk duhen lexuar, si për shembull: llogari që janë krijuar për qëllime reklamuese. Nga rezultatet që dalin, ju lehtësisht mund të bllokoni ose mos të ndiqni një llogari, ose ta raportoni atë tek Twitter si të padëshirueshëm.
Ndërsa në Facebook,pasi të logoni, anash faqes do të shikoni një aplikacion që tregon gjithçka që ju keni ‘’pëlqyer’’, dhe shumë lehtë mund t’i përzgjidhni faqet, të cilat ju doni t’i eliminoni, duke shtypur butonin blu ‘’nuk i pëlqej’’ dhe të gjitha ikin.
I gjithë procesi është shumë i lehtë dhe i shpejtë, kështu që nuk ka arsye pse ju të mos e përdorni këtë, para pastrimit gjithëpërfshirës.
(Herë të lexuara: 323)
als_Latn als_Latn als_Latn als_Latn als_Latn als_Latn